พอดีผมกับเเฟนวางแผน จะมีน้องเเละหยุดฉีดยาคุมมาแล้วตั้งแต่ เมษาที่ผ่านมา แต่ประจำเดือนแฟนมา แล้วช่วง พฤษจิกา และธันวา ที่ผ่านมา แต่มาแบบน้อยๆ กระปิกระปอย แต่ช่วงธันวา มาเยอะมาแปลก มาหลายวัน แบบนี้ต้องรอลุ้นหรือมีโอกาศไหมครับ ในเร็วๆนี้.
สวัสดีค่ะ หลังหยุดฉีดยาคุมกำเนิดชนิดที่ฉีดทุก 3 เดือน การทำงานของรังไข่และประจำเดือนก็จะกลับมาภายใน 4-10 เดือน ดังนั้น หากหยุดฉีดไปเมื่อเดือน เม.ย. และเพิ่งมีประจำเดือนมาเมื่อเดือน พ.ย. จึงไม่ได้ถือว่าผิดปกติอะไร ส่วนการที่มีเลือดออกมาปริมาณน้อย ก็เกิดจากเยื่อบุโพรงมดลูกที่ยังอาจกลับมาไม่เท่าเดิมปกติ จากการที่เคยฝ่อบางลงจากผลของฮอร์โมนค่ะ และในเดือนต่อมา หากได้มีเลือดออกมามามากขึ้น แสดงว่าเยื่อยุโพรงมดลูกน่าจะกลับมาเป็นปกติแล้วค่ะทั้งนี้ หากเลือดที่ออกมารวมแล้วไม่นานเกิน 10 วัน ก็ไม่น่าผิดปกติอะไร และแสดงว่าไม่ได้มีการตั้งครรภ์เกิดขึ้นค่ะ หลังจากนี้ หากต้องการที่จะตั้งครรภ์ ก็ให้มีเพศสัมพันธ์เป็นประจำสม่ำเสมอไปเรื่อยๆ ค่ะ ประจำเดือนก็น่าจะมาในที่สุดค่ะ แต่หากเลือดออกนานเกิน 10 วัน หรือมีปวดท้องน้อยมาก ก็ควรลองตรวจหาการตั้งครรภ์ดูด้วยค่ะ หากตรวจไม่พบ แต่เลือดยังคงไม่หยุดไหล ก็ควรไปพบสูติ-นรีแพทย์เพื่อตรวจรักษาค่ะ